OpenLLM-France/wikimedia huggingface dataset:
# Hans Bouwmeester

Hans Bouwmeester (Haarlem, Països Baixos, 16 de setembre de 1929), és un jugador d'escacs neerlandès que té els títols de Mestre Internacional des de 1954, i de Gran Mestre d'escacs per correspondència des de 1981. És també escriptor d'escacs.

## Resultats destacats en competició

Els anys 1950s i 1960s Hans Bouwmeester fou un dels millor jugadors dels Països Baixos. Va participar diversos cops a les fases finals del Campionat d'escacs dels Països Baixos, en el qual el 1967 va empatar al primer lloc amb Hans Ree tot i que va perdre el matx additional. El 1954 Bouwmeester va jugar el Torneig Zonal de la FIDE a Múnic on hi acabà 15è.
Hans Bouwmeester va aconseguir diversos èxits en tornejos internacionals d'escacs, el més gran dels quals va compartir el primer lloc (juntament amb Vasja Pirc) en el tradicional Torneig Hoogovens a Beverwijk el 1954. El 1951, va compartir el 1r lloc a Detmold, mentre que en els tornejos jugats a Beverwijk Hans Bouwmeester va compartir el 2n (el 1955, juntament amb Jan Hein Donner darrere de Borislav Milić) i 3r lloc (el 1958, juntament amb Aleksandar Matanović i Gideon Ståhlberg darrere de Max Euwe i Jan Hein Donner). Des de 1980, va participar molt rarament en tornejos d'escacs de la FIDE. L'any 1996 va participar al Campionat del món sènior d'escacs (jugadors de més de 60 anys) i es va classificar en el lloc 25è.
Bouwmeester ha estat assidu participant dels tornejos d'escacs per correspondència. El 1981, se li va concedir el títol de Gran Mestre Internacional d'escacs per correspondència de la Federació Internacional d'Escacs per Correspondència (ICCF).

### Participació en competicions per equips

Hans Bouwmeester va jugar representant els Països Baixos en diverses Olimpíades d'escacs:
* El 1956, al tercer tauler a la 12a Olimpíada d'escacs a Moscou (+5, =12, -0),
* El 1960, al tercer tauler a la 14a Olimpíada d'escacs a Leipzig (+3, =6, -2),
* El 1962, al tercer tauler a la 15a Olimpíada d'escacs a Varna (+4, =8, -3),
* El 1964, al segon tauler a la 16a Olimpíada d'escacs a Tel-Aviv (+3, =6, -4),
* El 1966, al primer tauler a la 17a Olimpíada d'escacs a L'Havana (+7, =10, -0),
* El 1968, al quart tauler a la 18a Olimpíada d'escacs a Lugano (+6, =8, -0),
* El 1970, al tauler reserva a la 19a Olimpíada d'escacs a Siegen (+5, =2, -0).
També Hans Bouwmeester va jugar dotze vegades amb els Països Baixos a la Copa Clare Benedict (1955, 1957-1959, 1961-1964, 1968-1970, 1973) i en competició per equips hi va guanyar dos ors (1955 i 1969) i 4 medalles de plata (1957, 1963, 1964, 1968), i en competició individual va guanyar-hi 3 medalles d'or (1955, 1957, 1973).

### Obres

Bouwmeester ha publicat diversos llibres d'escacs en neerlandès:
* Het eindspel (1975),
* Opgaven voor middenspel en eindspel (1976),
* Schaken als vak: brug naar het professionele schaak (1976),
* De opening (1977),
* De schaakstukken nader bezien (1981),
* Grote schaakmeesters (1981).

## Referències

* ↑ «TeleSchach.de / Aktuelles / Bad Liebenzell».
* ↑ «Player Details».
* ↑ «OlimpBase :: Men's Chess Olympiads :: Hans Bouwmeester».
* ↑ «OlimpBase :: Clare Benedict Chess Cup :: Hans Bouwmeester».
# Agustí de Montclar

Josep Alsina i Casas, conegut com a fra Agustí de Montclar (Montclar d'Urgell, 8 de desembre de 1907 – Barcelona, 12 d'agost de 1936) fou un frare predicador caputxí i poeta. És venerat com a beat per l'Església Catòlica.

## Biografia

Estudià les primeres lletres a l'escola de Montclar d'Urgell, estudià humanitats al seminari diocesà de Lleida (1919-1923), al seminari seràfic caputxí d'Igualada (1923) i vestí l'hàbit caputxí a Manresa el 1924. Estudià tres anys de filosofia a Olot (1925-1928) i teologia a Barcelona (1928-1932).
Va estar molt vinculat al moviment de la Renaixença catalana i al catalanisme polític de tendència catòlica. Era un home de lletres i mantenia relacions d'amistat amb escriptors i poetes destacats del moment com Maria Antònia Salvà. Fou sots-director de la revista Criterion, la primera revista de filosofia en català i professor de filosofia a Sarrià (Barcelona).
Després d'esclatar la guerra civil va abandonar el convent de Sarrià i es va refugiar a casa d'una família de Barcelona que li va prestar ajuda. Però després d'una denúncia van realitzar un escorcoll a la casa i quan van anuncia que en cas de no entregar a fra Agustí de Montclar detindrien tots els homes de la casa, fra Agustí de Montclar va dir que ell era el frare i que deixessin a la família. El frare va demanar poder resar abans de ser afusellat, però tot i que en un principi li varen permetre, finalment li van disparar un tret durant les seves oracions.

## Beatificació

El 5 d'agost de 2015 el Papa Francesc va autoritzar la beatificació d'Agustí de Montclar, juntament amb altres 25 frares caputxins més, morts màrtirs duran els anys 1936-1939.
El 21 de novembre de 2015 va tenir lloc a la Catedral de Barcelona la beatificació d'Agustí de Montclar, juntament amb altres 25 caputxins més morts màrtir duran els anys 1936-1939.
El 5 de desembre de 2015 va tenir lloc a l'església de Sant Jaume de Montclar, al seu poble natal, la missa d'acció de gràcies per la seva beatificació.

## Obra publicada

* 1933: Novell esguard : poesies
* 1934: Entorn de la poesia de Ramon Llull

## Referències

* 1 2 3 4 «Fra Agustí de Montclar». Caputxins.cat, 28-08-2015. [Consulta: 6 desembre 2015].
* 1 2 3 4 5 «Beatificació a Barcelona del frare caputxí fill del Bisbat P. Agustí de Montclar i 25 companys màrtirs». Bisbat d'Urgell, 21-11-2015. Arxivat de l'original el 2017-07-17. [Consulta: 6 desembre 2015].
* ↑ «El Papa aprueba la beatificación de 26 nuevos mártires españoles» (en castellà). Info Católica, 07-06-2015. [Consulta: 6 desembre 2015].
* ↑ «Acció de gràcies de la Diòcesi d'Urgell pel beat P. Agustí de Montclar, prevere caputxí, màrtir». Bisbat d'Urgell, 05-12-2015. Arxivat de l'original el 2016-01-21. [Consulta: 6 desembre 2015].
* 1 2 «Agustí de Montclar». Biblioteca de Catalunya. [Consulta: 6 desembre 2015].
# Emilio Pente

Emilio Pente (Pàdua, 16 d'octubre de 1860 - idem. 14 de maig, 1929) fou un violinista i compositor italià.
Va estudiar amb Corbellini i Bazzini al Conservatori de Milà i es dedicà al principi a treballs de critica i d'història de la música especialment a l'obra de Tartini, del qual va descobrir en una església 40 manuscrits considerats perduts i dels quals va assegurar la seva edició. Va fer la seva primera actuació coneguda a Florència el 1895 i després va viatjar a Europa, parant a Londres el 1909 com a professor de violí a la "Guildhall School of Music". Va donar concerts a Itàlia, Àustria, Alemanya i Anglaterra. També va comptar amb obres de Nardini (incloent un concert en mi menor) i Albinoni, Bach i Vivaldi.
Les seves composicions inclouen concerts i moltes peces petites per a violí, incloent-hi la Gaditana, la serenata op 14 i els Farfadets op 122.

## Obres

* Op.1 - Romanç en G major per V. av. Piano. Hamburg, Thiemer. 1896.
* Op.2 - Cançó polonesa per a V. i piano
* Op.3 - Humoresque, per V. av. Piano .. Hamburg, Thiemer. 1896.
* Op.4 - Caprice hongarès, per V. av. Piano Hamburg, Thiemer.
* Op.5 - Historiette, per V. i Piano. - p. Vella i el piano. Hamburg, Thiemer. 1898.
* Op.6 - Fragment líric, per V. av. Piano. Hamburg, Thiemer 1898.
* Op.7 - Fantasia burlesca, per V. av. Piano d'Hamburg: Thiemer 1898
* Op.8 - Sis Etudes-Impressions (en dues suites) per a violí solista. London1900.
* 1: a la fàbrica
* No.2: Intermezzo
* No.3: Viatjar
* No.4: El corrent
* No.5: Al temple
* 6: Scherzo
* Op.9 - Polonès, violí i piano Leipsic ua Carisch & Jänichen 1900
* Op.10 - Dues peces per a V. av. Piano. Interludio; Interludien, Londres 1902
* Op.11 - Tendresa: full d'àlbum per a violí i piano o per a instruments de corda Mainz: B. Schott's Sohne, 1907
* Op.12 - 2 peces, Mainz: Schott, 1909. 1928
* No.1: somni de fantasia
* No.2: Leprechauns: scherzo per a violí amb acc. de piano
* Op.13 -
* Op.14 - La Gaditana: serenata per a violí amb acompanyament de piano, Londres: Metzler & C., 1909 Mainz Shott 1928
* Op.15 - 2 peces, Londres, etc.: Schott & Co 1911
* No.1: Momento appassionato
* No.2: Gavotte Caprice. Per a violí i piano
* Op.16 - Mazurka per a V. av. Piano Trieste, Carlo Schmidl, 1910

## Referències

* ↑ Bachmann, Alberto. An Encyclopedia of the Violin. Courier Corporation, 2013, p. 389. ISBN 978-0-486-31824-0 [Consulta: 10 abril 2019].
* ↑ «Emilio Pente (1860-1929)». [Consulta: 10 abril 2019].
* ↑ Enciclopedia Espasa. Vol. 43 Pel-Pesz. Espasa-Calpe, p. 399. ISBN 84-239-4543-X.
# Wilhelm Baumann

Wilhelm Baumann (Berlín, 12 d'agost de 1912 - 14 de març de 1990) fou un jugador d'handbol alemany que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició d'handbol.

## Referències

* ↑ «Wilhelm Baumann Olympic Results». sports-reference.com. Arxivat de l'original el 3 d'octubre 2019. [Consulta: 5 desembre 2018].
# Katrīna Amerika

Katrīna Amerika (nascuda Katrīna Šķiņķe a Jelgava, Letònia, 31 de maig de 1991) és una jugadora d'escacs letona que té el títol de Mestre Internacional Femení des de 2009.

## Resultats destacats en competició

Amerika va compartir el tercer lloc al Campionat d'Europa Sub-12 el 2003. Ha tingut bons resultats al campionat de Letònia femení, que va guanyar el 2014; abans hi havia estat segona el 2011 i el 2013, i tercera tres cops (2004, 2009 i 2010).

### Participació en competicions per equips

Katrīna Amerika ha jugat, representant Letònia, a les següents olimpíades d'escacs:
* El 2008, al quart tauler a la 38a Olimpíada a Dresden (+7 −2 =1);
* El 2010, al quart tauler a la 39a Olimpíada a Khanti-Mansisk (+4 -2 =3);
* El 2012, al quart tauler a la 40a Olimpíada a Istanbul (+5 -3 =1);
* El 2014, al quart tauler a la 41a Olimpíada a Tromsø (+8 -2 =1).
Amerika també va jugar representant Letònia al campionat d'Europa femení per equips:
* El 2011, al tercer tauler al 18è campionat d'Europa femení per equips a Porto Carras (+2 −1 =1).

## Referències

* ↑ «Nota biogràfica de Katrīna Šķiņķe» (en anglès). Chessgames.com. [Consulta: 7 abril 2015].
* ↑ EU-ch U12 Girls 2003 - 365Chess.com Tournaments
* ↑ «Olimpíades d'escacs femenines :: Katrīna Šķiņķe» (en anglès). OlimpBase.
* ↑ «Olimpíada d'escacs d'Istanbul 2012 - Pàgina de resultats» (en anglès). Arxivat de l'original el 2012-08-30. [Consulta: 7 abril 2015].
* ↑ «Campionat d'Europa per equips femení :: Katrīna Šķiņķe» (en anglès).

## Enllaços externs

* Amerika Skinke. Fitxa a chesstempo.com
# Gisela Mauermayer

Gisela Mauermayer (Múnic, 24 de novembre de 1913 - Múnic, 9 de gener de 1995) va ser una atleta alemanya, especialista en el llançament de disc i pes i pentatló, que va competir durant la dècada de 1930.
El 1936 va prendre part en els Jocs Olímpics de Berlín, on va guanyar la medalla d'or en la prova del llançament de disc del programa d'atletisme.
En el seu palmarès també destaquen dues medalles d'or i una de plata als Campionats mundials femenins de 1934 i una d'or i una de plata al Campionat d'Europa de 1938. El 1938 va posseir els rècords del món del llançament de disc, pes i pentatló. Durant la seva carrera aconseguí un total de 10 rècords del món, així com 20 títols nacionals en diferents disciplines entre 1933 i 1942.

## Millors marques

* Llançament de pes. 14,38 metres (1934)
* Llançament de disc. 48,31 metres (1936)

## Referències

* 1 2 3 «Gisela Mauermayer Olympic Results». sports-reference.com. Arxivat de l'original el 23 de setembre 2011. [Consulta: 9 febrer 2019].
* ↑ Gisela Mauermayer a trackfield.brinkster.net
# Aper-Anati

Aper-Anati fou un rei hikse potser de la dinastia XV, no identificat amb cap dels llistats per Manetó. Molts historiadors s'inclinen per situar-lo a la dinastia XVI. Està testimoniat per un escarabat amb el seu nom que es troba al Museu Petrie (UC 11655).

## Referències

* ↑ Jürgen von Beckerath: Handbuch der ägyptischen Königsnamen, Münchner ägyptologische Studien, Heft 49, Mainz : P. von Zabern, 1999, ISBN 3-8053-2591-6
* ↑ Kim Ryholt: The Political Situation in Egypt during the Second Intermediate Period, c.1800–1550 BC, Carsten Niebuhr Institute Publications, vol. 20. Copenhagen: Museum Tusculanum Press, 1997, excerpts available online here.
# William Cuthbertson

William Cuthbertson (Dunfermline, Escòcia, 21 de juliol de 1902 - Dunfermline, 1963) va ser un boxejador escocès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla de bronze de la categoria del pes mosca, en perdre en semifinals contra Anders Petersen i guanyar el combat per la medalla de bronze a Charles Albert.
Entre 1926 i 1927 lluità com a professional, amb un balanç de 7 victòries i 2 derrotes.

## Referències

* ↑ «William Cuthbertson Olympic Results». sports-reference.com. Arxivat de l'original el 17 d’agost 2011. [Consulta: 1r octubre 2017].
* ↑ Willie Cuthbertson a BoxRec
# Incursions normandes a les illes Balears

Les incursions normandes a les Illes Balears es produïren al llarg del segle ix per la mobilització cap a la Mediterrània en cerca de fortuna. A la península Ibèrica arribaren primer per Galícia i després d'atacar les costes orientals, arribaren a l'arxipèlag balear.
Segons l'historiador Mn. Pere Xamena Fiol, una esquadra de normands que atacaren les Balears, arribaren a despoblar-la per complet (859).
El 1018 un nombrós destacament de pirates normands operaven per la mediterrània comandats per Roger de Tosny i atacaven als sarraïns de l'Emirat de Dàniyya i les Balears.
L'any 1109, durant la croada noruega es produí un atac normand, comandat per Sigurd I de Noruega, que atacà Formentera, Eivissa i Menorca, obtenint grans botins.
El poble normand era d'ascendència escandinava, en la seva majoria, vikings danesos, que assolien les terres del centre i sud d'Europa. Amb el rei Carles III de França, anomenat "El Simple", aconseguiran pel normands les terres de Normandia per establir-se. Canviaran de religió i pactaran aliances amb els principals regnes de l'Europa occidental.

## Vegeu també

* Expedició normanda de 859
* Batalla de Formentera (1109)

## Referències

* XAMENA FIOL, Pere (Mossèn). Història de Mallorca. Editorial Moll. s.d.
* LAGARDA MATA, Ferran (2008). Víkings a Menorca. Les Ràtzies dels “homes del Nord” a les Balears. Zaragoza: 2008. ISBN 9788496810013

## Enllaços externs

* Magnússona saga: Presa de Forminterra per Sigurðr Jórsalafari
# Gladys Carson

Gladys Carson (Leicester, 8 de febrer de 1903 - Spilsby, 17 de novembre de 1987), coneguda posteriorment pel seu nom de casada Gladys Hewitt, va ser una nedadora anglesa que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de bronze en la competició dels 200 metres braça del programa de natació.

## Referències

* ↑ «Gladys Carson Olympic Results». sports-reference.com. Arxivat de l'original el 30 de setembre 2015. [Consulta: 15 abril 2018].
# Locketiella

Locketiella és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Alfred Frank Millidge i A. Russell-Smith l'any 1992.
Es pot trobar a Indonesia.

## Llista d'espècies

Segons The World Spider Catalog 12.0:
* Locketiella merretti Millidge, 1995
* Locketiella parva Millidge & Russell-Smith, 1992 (Espècie tipus)

## Referències

* ↑ Millidge, A. F.; Russell-Smith, A. «Linyphiidae from rain forests of Southeast Asia». Journal of Natural History, vol. 26, 1992, pàg. 1367–1404. DOI: 10.1080/00222939200770771.
* ↑ «Gen. Locketiella Millidge & Russell-Smith, 1992». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).

## Enllaços externs

* a ION (anglès)
* Nomenclator Zoologicus (anglès)
# Pepino

Pepino és un municipi de la província de Toledo, a la comunitat autònoma de Castella la Manxa. Limita amb Cervera de los Montes, San Román de los Montes, Cazalegas, Talavera de la Reina i Segurilla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 787 | 821 | 868 | 948 | 981 | 1.041 | 1.311 | 1.460 | 1.643 | 1.804 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Inocencio Buitrago Privado | UCD | 19/04/1979 |
| 1983 - 1987 | Eleuterio Jiménez Castro | PSOE | 28/05/1983 |
| 1987 - 1991 | Eleuterio Jiménez Castro | PSOE | 30/06/1987 |
| 1991 - 1995 | Pedro Velasco Sanz | PSOE | 15/06/1991 |
| 1995 - 1999 | Pedro Velasco Sanz | PSOE | 17/06/1995 |
| 1999 - 2003 | Pedro Velasco Sanz | PSOE | 03/07/1999 |
| 2003 - 2007 | Pedro Velasco Sanz | PSOE | 14/06/2003 |
| 2007 - 2011 | Vicente Casitas Muñoz | Independent (AIP) | 16/06/2007 |
| 2011 - 2015 | Inocencio Gil | PP | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* PepinOnline Web no oficial Arxivat 2012-06-11 a Wayback Machine.
Viccionari
# William Dally

William Dally (Elmira, 22 de febrer de 1908 - Elmira, 30 de maig de 1996) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del vuit amb timoner del programa de rem, en què guanyà la medalla d'or.

## Referències

* ↑ «Bill Dally Olympic Results». sports-reference.com. Arxivat de l'original el 23 de setembre 2011. [Consulta: 2 setembre 2018].
# Vassil Iermílov

Vassil Iermílov (21 de març de 1894, Khàrkiv — 6 de gener de 1968, Khàrkiv) — pintor, disenyador, artista grafic, monumentalista ucraïnes, un dels representants mes destacats de la avantguarda ucraïnesa. Fou deixeble de Ladislav Trakal (1873—1951), membre de grups Blakitna Linia Línia Blava (Блакитна лінія), Budiac Carduus (Будяк) durant els anys 1913–1914 роках, grup Soiuz Semi Unió dels Set (Cоюз семи) des de 1917, Assotsiatsia revolutsiynoho mystetstva Ucrainy Associació de l'art revolucionari d'Ucraïna (Асоціації революційного мистецтва України) durant els anys 1927–1932 com també Kharkivska orhanizatsia Spilki khudojnykiv Ucrainy Secció de Kharkiv d'Unió d'artistes d'Ucraïna (Харківської організації Спілки художників України) des de 1939.

## Biografia

Va néixer el 9 de març [21] de 1894 a Khàrkiv. El 1905–1909, va estudiar al taller educatiu i artesà de pintura decorativa de Kharkiv amb Ladislav Trakal (1873—1951), el seu principal professor. Com diria més tard el seu amic Boris Kosarev: "Trakal ens ho va donar tot... Tot!". El 1910–1911 —a l'Escola d'Art de Kharkiv amb Mitrofan Fedorov, el 1913–1914 — a l'estudi privat d'E. Shteinberg, O. Grot, el 1913 — a l'Escola de Pintura, Escultura i Arquitectura de Moscou, el 1912 — 1913 — a l'estudi Ilya Maixkov, Peter Kontxalovsky a Moscou.
Als anys 1919-1920, va pintar per a "Vikna Ukrosta". El 1920, va dirigir els tallers de pintura de la Planta d'Indústria Artística de Kharkiv; entre 1920 i 1921: el departament d'art de l'Oficina d'Ucraïna de l'Agència Telegràfica Russa. El 1921-1922 va ensenyar a l'Escola Tècnica d'Art de Kharkiv, els anys 1922-1935 i 1963-1967 a l'Institut d'Art de Kharkiv. Isak Hotinok fou un dels seus estudiants. Col·labora amb el diari "Doba Konstruktsii" i les revistes "Materials Artístics de l'Avantguarda" i "Art Nou".
El 1949, Iermílov va ser expulsat de la Unió d'Artistes per "cosmopolitisme", però la decisió va ser posteriorment anul·lada.
Va morir a Khàrkiv el 6 de gener de 1968. Va ser enterrat a Kharkiv al cementiri #2 de la ciutat

## Referènсies

https://esu.com.ua/search_articles.php?id=20014
# Hixam III

Hixam III o Hixam al-Mutadd bi-L·lah (àrab: هشام المعتد بالله, Hixām al-Muʿtadd bi-Llāh) (Qúrtuba, 974/975 - Làrida, 1036) fou el darrer califa omeia de Còrdova (1026-1031). Era descendent d'Abd-ar-Rahman III i probablement el germà gran d'Abd-ar-Rahman IV al-Murtada, a qui acompanyava en la campanya de Granada en la qual va morir (1018).
Hixam, després d'això, va fugir a al-Bunt, on governava el mawla amirita Abd-Al·lah ibn Qàssim al-Fihrí. El juny de 1027 fou proclamat califa pels cordovesos, però va restar a Qasr al-Bunt durant dos anys sense entrar a la capital fins al desembre de 1029.
El seu wazir Hàkam ibn Saïd al-Kazzaz, d'origen obscur, va dictar diverses mesures financeres que foren considerades favorables als amazics, i això va fer molt impopular no sols al wazir sinó al califa. Una revolta popular va matar el wazir i va deposar a Hixam III el novembre del 1031. Es va formar una república dirigida per un consell de notables dirigits per Abu-l-Hazm Jàhwar ibn Muhàmmad ibn Jàhwar.
Hixam va rebre autorització per retirar-se i va viure en terres de Làrida, probablement al palau andalusí de Balaguer, on moriria el desembre del 1036, a la cort de Sulayman ibn Hud.
# Lessertinella

Lessertinella és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per J. Denis l'any 1947. Es poden trobar a Àustria, França, Alemanya, Itàlia, Macedònia, Romania, Eslovàquia, i Suïssa.

## Llista d'espècies

Segons The World Spider Catalog 12.0:
* Lessertinella carpatica Weiss, 1979
* Lessertinella kulczynskii (Lessert, 1910) (Espècie tipus)

## Referències

* ↑ Denis, J. «Sur Gongylidiellum kulczynskii de Lessert (Aran. Erigonidae)». Revue suisse de Zoologie, vol. 54, 1947, pàg. 55–59.
* ↑ «Gen. Lessertinella Denis, 1947». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).